དེ་ནས་མཚོ་སྔོན་པོའི་འཁྱམས་རུའི་དཔོན་པོ་བསོད་ལོ་དང་ཡོན་བདག་མཆོད་ཡོན་དུ་གྱུར་ནས་ཆབ་འགག་བཀྲ་ཤིས་དར་ཐང་རིང་མོ་ཞེས་སུ་གྲགས་པའི་ཡུལ་ཕྱོགས་འདིར་ཆིབས་ཁ་བསྒྱུར་ཞིང་།གནས་འདིར་བྱོན་པའི་དུས་བབས་ཀྱི་ས་དཔྱད་ལའང་ལུང་བ་དངུལ་འདིར་ཆིབས་ཁ་བསྒྱུར་ཞིང་།གནས་འདིར་བྱོན་པའི་དུས་བབས་ཀྱི་ས་དཔྱད་ལའང་ལུང་བ་དངུལ་གཞོང་དང་མཚུངས་པ།གཞོང་ཁ་ལྷོ་ཕྱོགས་སུ་འཁོར་བ།ཤིན་ཏུ་དབེན་ཞིང་ཉམས་དགའ་བ།ཧ་ཅང་སྐྱིད་པའི་འབྲོག་ཐང་ཡིན་པ།ཤ་བ་ཡི་མོ་གཉིས་ཀྱིས་རྩྭ་ཐང་གང་བ།དགོ་རྣ་གླ་གསུམ་གྱིས་བང་རྩལ་འགྲན་པ་ཞེས་འདུག་པས་ན།ཁམས་གསུམ་རྣམ་འདྲེན་དབང་གི་རྒྱལ་བོ༧གྱི་ལིང་གཏེར་སྟོན་ཐེག་མཆོག་རྡོ་རྗེ་དཔལ་བཟང་བོ་མཆོག་གིས་ཐུགས་རྗེ་སྨད་བྱུང་རོལ་བའི་འོ་མཚོ་རྦ་རླབས་དཀར་བོའི་ཝུ་ཕྲེང་མུ་ཏིག་ཆུན་འཕྱང་གི་མཛུམ་མདངས་ཡུལ་ཕྱོགས་འདི་རུ་འཁོར་ཞིང་།ཐོག་མར་ཁྱིམ་གཞི་བདུན་དང་བཅས་པ་ས་འཛིན་གྱི་ཐོག་མ་དང་གཞི་འཛིན་གྱི་སྔ་ཤོས་སུ་གྱུར་བ་མངོན་སུམ་མིག་གི་དགའ་སྟོན་དུ་བཤམས་སོ།།ཞེས་ཆབ་འགག་བཀྲ་ཤིས་དར་ཐང་རིང་མོའི་སྔགས་དགོན་ཆུ་བར་ནོར་བུའི་གླིང་གི་ལོ་རྒྱུས་བྱུང་བ་ངོ་མཚར་པདྨའི་དགའ་ཚལ་ལས་ལུང་བསྟན་དང་འགྲོ་དོན་མཛད་པའི་སྐོར་ཏེ་གཉིས་པའོ།།